A rovarélet és madárélet viszonya. 



Irta: Ch. Chernél István. x ) 

 I. 



Micsoda feladatot végeznek a rovarok a természet háztartá- 

 sában ? Terjesztik, elősegítik és korlátozzák a növények tenyészetét 

 és számos állatfaj túlszaporodását féken tartják, hozzájárulnak — dög, 

 hulladék eltakarításával — a levegő tisztántartásához ; némelyek 

 a földet össze-vissza túrva, azt termékenyebbé teszik, s végre 

 sok fölöslegesnek látszó faj úgy szolgálja a természet érdekét, 

 hogy fontosabb munkakörrel bíró fajoknak eledeléül szolgál. 



Ilyen a szúnyog. Északon, a tundrákban fészkelő madár- 

 fajok például majdnem tisztán a szúnyognak köszönhetik, hogy 

 azokon a látszólag kietlen vidékeken fiókáikat felnevelhetik. Grindő 

 és Vadső szigetén láttam a talajt méternyi vastag rétegekben bo- 

 rító szúnyogmennyiséget. Mint a leverődőtt füst, úgy lebegett ez a 

 számláihatatlan szúnyoghad a környéken. Ezek álczáiból él az a 

 sok mocsári madár-család, mely költés után azonnal elköltözik 

 hozzánk és még délebbre, hogy a mi alsóbbrendű állataink szá- 

 mát korlátozza. 



Úgy a növényekre való hatásukat tekintve, valamint állato- 

 kat korlátozó működésüket is, a rovaroknak döntőbb jelentőségük 

 van a természetben, mint a madaraknak. Kivált a növényekkel 

 szemben tevékenységük rendkívül fontos és hatásos. Hány nö- 

 vényt termékenyítenek meg ők, mikor virágról-virágra szállnak ! 

 Szállítják, leadják azok hímporát s igy számos növényfaj létkérdése 

 egyenesen a rovaroktól függ. Megpróbálták egy helyen, hogy két- 

 száz tőrétilóheréből 100 tőt elzártak, 100-at pedig szabadon hagytak. 

 A dongó méhek (Bombus), melyek e növény megtermékenyítésé- 

 ben legnagyobb szerepet játszanak, csak az utóbbiakhoz férhettek, 

 minek következtében ezek 2700 magot termettek, amazok pedig 

 egyet sem. 



!) Mutatvány szerzőnek „Magyarország mada ra i" czímű művéből. 

 Rovartani Lapok. 1900. április hó- 



